Maia Sandu: Nu dați crezare celor care spun că apropierea de Kremlin aduce pace și bunăstare
Președintele Republicii Moldova, Maia Sandu, îi îndeamnă pe români să meargă la vot la alegerile parlamentare și prezidențiale, spunând că va face și ea acest lucru și amintind că bunicii săi, care s-au născut în România, sigur ar fi mers la vot. 'Acum Kremlinul ne vrea din nou în umbra sa. Nu dați crezare celor care vă spun că apropierea de Kremlin aduce pace și bunăstare', subliniază ea. Sandu menționează că soarta României și cea a Republicii Moldova sunt strâns legate, iar 'poporul român are puterea și înțelepciunea de a-și apăra locul în lume', potrivit news.ro.